Ο Πασάς έστελνε ένα χότζα κι αυτός τύλιγε συμβολικά με μια "κερωμένη οργιά" ολόκληρο το χωριό, γονάτιζε στην είσοδό του, έκανε δέηση στον Αλλάχ και με μία χειρονομία που κάλυπτε όλο το χωριό έκανε όλους τους κατοίκους του Μουσουλμάνους. Σε δημοσιευμένα έγγραφα των Οθωμανικών ιεροδικείων Ηρακλείου και Ρεθύμνου καταγράφονται πολλές πράξεις εξισλαμισμού, πριν και από την ολοκληρωτική κατάκτηση του νησιού (1669). Όπως όμως συνέβη και αλλού, δεν καταγράφονταν όλες οι μεταστροφές στο Ισλάμ. M’ άλλα λόγια, οι εξισλαμισμοί που πραγματικά έγιναν είναι περισσότεροι από αυτούς που καταγράφονται.